KUNINGRIIGI TUUL
Tere tulemast taas saatesarja Kuningriigi tuul.
Tänases saates vaatame,
kuidas Iisraeli sõber Norra kuritarvitas iisraellaste usaldust
ja meelitas nad 20 aasta eest palestiinlastega Oslo lepingut sõlmima
Oslo leping on halvendanud oluliselt Gaza, Juuda ja Samaaria arengut
ning viinud palestiinlaste terrori süvenemisele Iisraelis.
Ka Norra ise on Oslo lepingu tõttu kannatanud.
Jumal sekkus 2012. a sügisel
ja saatis Iisraeli Norra delegatsiooni Oslo lepingu eest andestust paluma.
Delegatsiooni etteotsa pani Jumal
kogu elu moslemimaades rännanud evangelisti Terje Liverødi,
tema enda suureks hämmastuseks.
Küsisin: "Issand, kas oled kindel,
et valisid õige mehe?"
Ta ilmselt teab, mida teeb.
Hiljem mõistsin, et minu armastus moslemite vastu
teeb mind ehk usutavamaks.
Oslo lepingule eelnenud aastail
oli palestiinlaste terrorirünnakutes hukkunud mõnisada iisraellast.
Norra pakkus end vahendajaks
rahuni viiva lepinguni jõudmiseks palestiinlastega.
Iisraellased võtsid ettepanekut tõsiselt,
kuna Norra-Iisraeli suhted olid pikalt sõbralikud olnud.
Kui loodi praegune Iisraeli riik,
oli Norra poliitiline juhtkond väga Iisraeli-meelne.
Sotsialistlik partei, Tööpartei ja kõik parteid toetasid Iisraeli.
ÜRO peasekretär oli norrakas.
Ta oli esimene.
Ta oli tugev Iisraeli toetaja.
Iisraeli Tööpartei, mis oli aastaid suurim ja olulisim,
oli lähedastes suhetes Norra Tööparteiga.
Teatud mõttes oli Norra
Iisraeli parim sõber või vähemalt 2 - 3 parima sõbra seas.
Oslo lepinguni viinud salajased kõnelused
palestiinalste ja iisraellaste vahel
algasid Norras, Oslo lähedal 1993. a jaanuaris.
Kui palestiinlased nõustusid mõningate Iisraelile oluliste asjadega
hakkasid iisraellased uskuma lepingu võimalikkusse.
Leping sündis 1993. a augustis.
Kaks nädalat pärast lepingu avalikustamist
allkirjastasid Iisraeli peaminister Yitzhak Rabin
ja PLO juht Yasser Arafat Washingtonis lepingu.
Kuna Norra oli Iisraelile nii lähedane sõber,
oli see maa, kellele vahendusrolli Iisraeli ja palestiinalste vahel
usaldati kõige rohkem.
Mäletan, et juba enne Oslo lepingu sõlmimist,
tundsin Püha Vaimu ütlemas: "Pead hoiatama Iisraeli valitsust
Norra valitsuse eest." Tegingi seda 1990. a algul.
Hoiatasin Iisraeli Norra valitsuse motiivide eest,
et selle eesmärgiks pole Iisraeli õnnistamine.
Algul näis Oslo leping suure võiduna ja tõi Nobeli rahupreemia.
Lepingus tunnustas Iisraeli PLO palestiinlaste esindajaks kõnelustel.
Yasser Arafat aga tunnustas PLO nimel Iisraeli õigust
turvalisele ja rahulikule olemasolule
ning lubas loobuda terrori ja vägivalla kasutamisest.
Järgmise aasta jätkulepinguga loodi palestiinlaste aladele
PLO juhtimise all tsiviilasjade eest vastutama Palestiina omavalitsus
seal ligi 30 aastat tegutsenud Iisraeli valitsuse asemel.
Samal aastal tõi Iisrael tagasi Tuneesias maapaos olnud Arafati
palestiinlasi juhtima.
1995. a sõlmiti veel nn Teine Oslo leping,
kus Juuda ja Samaaria jagati A-, B- ja C-aladeks.
A-tsoon on tervikuna palestiinlaste valitsuse all,
B-alal vastutab PO tsiviilhalduse eest ja Iisrael julgeoleku eest,
C-tsoon on aga täielikult Iisraeli valitsuse all.
Kui pooled kogunesid läbirääkimistele,
siis Norra, kes oli käitunud Iisraeli parima sõbrana,
pussitas Iisraeli põhimõtteliselt selga.
Nad tootsid lepingu, mis on Iisraelile suureks probleemiks olnud.
Oslo leping oli algusest peale pettus.
PLO ei taotlenud rahu, vaid Iisraeli hävitamist.
Oslo lepingu kaudu
sai Arafat hakata harrastama terrorit Iisraeli seest.
Lepingu koostamisel teatas Arafat,
et PLO põhikirjaks olevast palestiinlaste rahvushartast
olevat eemaldatud Iisraeli hävitamisele viitavad kohad.
Arafat valetas.
Tegelikult tehti vaid otsus luua komitee harta muutmiseks
ja muudetud hartat ei koostatud kunagi.
1995. a Oslo lepingus leppisid Iisrael ja PLO kokku,
et hoiduvad ässitamisest
ja vaenulikust propagandast teineteise vastu.
Nad lubasid ka kindlustada, et nende koolisüsteemid
aitavad kaasa rahule Iisraeli ja palestiinlaste rahva vahel
ning rahule kogu regioonis.
Tegelikkuses alustas PO koolides
süstemaatilist juutidevastast vihaharidust,
mis kestab siiamaani.
Viis aastat pärast kaunisõnalist Oslo lepingut alanud
palestiinlaste terrorilaine ehk teine intifada
röövis elu rohkem kui tuhandelt iisraellaselt
ja haavata sai üle 8000 iisraellase.
Oslo lepingus lubasid palestiinlased takistada viha ässitamist Iisraeli vastu
kuid selle asemel tänab PO endiselt avalikult terroriste
ja ülistab Iisraeli-vastases võitluses hukkunud "märtrite" verd.
PO maksab ka palka Iisraeli vanglais karistust kandvaile terroristidele.
Pean ütlema, et kahtlesin
Norra valitsuse kavatsustes algusest peale.
Arvan, et nende sihiks ei olnud Iisraeli õnnistamine.
Nende kavatsus ja lootus oli saavutada diplomaatiline võit
ja saada oma nimi kuskile kuldtähtedega. Kahjuks.
Iisraeli usaldust Norra vastu
kasutati poliitilise kasu saamiseks.
Ma ei ütleks, et enamik neist Iisraelile kurja oleks tahtnud.
Mõned ehk tahtsid.
Kuid olen kindel, et kõneluste ajal,
kuskil tee käigus mõistsid nad,
et palestiinlased ei taha Iisraeli ega Iisraelile parimat.
Nad ei taha rahu, vaid Iisraeli hävitada.
Üks pealäbirääkijaid, Terje Rød-Larsen,
ütles pärast Arafati surma,
et Arafat valetas pidevalt.
Ja nad teadsid seda. Nad teadsid seda terve kõneluste aja.
Ja ometi püüdsid nad sundida juute lepingut allkirjastama
ja see õnnestus neil.
Iisrael märkas peagi, et teda on petetud,
kuid Oslo leping polnud mürgiks ainult Iisraelile.
Selle tõttu on kannatanud ka palestiinlased.
Oslo leping oli mõeldud ajutiseks, kuid see on olnud jõus siiani.
Lepigujärgne jagunemine A-, B- ja C-tsoonideks
on põhimõtteliselt halvanud Juuda ja Samaaria arengu.
Valedele ehitatud Palestiina omavalitsus
on olnud Arafati ajast peale tõsiselt korrumpeerunud.
Rahvusvahelised abirahad pannakse oma taskusse ajal,
kui vaesed palestiinlastest pagulased elavad endiselt põgenikelaagreis.
Tavapalestiinlased küsivadki juutidelt:
Miks te Arafati siia meie kaela peale tõite?
Ka Norra ei saanud Oslo lepingust õnnistust.
Piibel ütleb, et neid, kes õnnistavad Iisraeli, õnnistatakse,
ja neid, kes neavad Iisraeli, neetakse.
See on tõsine Iisraeli jaoks,
aga ka Norra jaoks.
Möödunud 20 aastaga
ehk pärast Oslo lepingu allkirjastamist
on Norras nähtud tõsiseid tagajärgi.
Süveneb Norra ühiskonna sekulariseerumine.
Riigi kristlik vundament on hakanud kõikuma.
Oslo lepingu järel muutus ka Norra suhe Iisraeliga.
Iisraeli parimast sõbrast Norrast
sai läänemaailma Iisraeli-vastaseim riik.
See on kohutav. See on meie kui kristliku riigi jaoks häbiasi.
Jumal ei jätnud siiski Norrat maha,
vaid sekkus 2012. a sügisel asjade käiku.
Ca 2,5 aasta eest olin ühel konverentsil Oslos,
või õigemini Tønsbergis.
Norra mastaabis oli see suur konverents.
God TV korraldas nn Talvepeo.
Tundsin Issanda õhutust tühistada kõik oma plaanid
ja tulla osalema sellel konverentsil.
Mul oli tähtsaid plaane, vähemalt enda arvates,
Mauritaanias ja Marokos.
Tahtsime kutsuda kokku põrandaaluste koguduste pastorid
ja jutlustada neile Isa armastusest.
Olin tõeliselt elevil, aga Jumal ütles: "Loobu neist plaanidest
ja mine oma kodulinna konverentsile."
Terje loobus vastumeelselt oma plaanidest ja läks konverentsile.
Ta sattus pastoreile mõeldud üritusele, kus reklaamiti reisi Iisraeli.
Ütlesin: "Issand, Iisraeli-reisid on tõsises inflatsioonis.
On nii palju ... " Ütlesin: "Issand,
räägi mulle millestki huvitavamast."
Istusin toolil: "Ma ei kuula neid."
Kui istusin silmad kinni, viis Issand mind nägemuses Jeruusalemma.
See oli mulle suureks üllatuseks, sest ma ei tahtnud sellest kuulda.
Kuid nägin ennast Jeruusalemma kohal õhus.
Äkitselt läksin alla ja maandusin Knessetis.
Kui ringi vaatasin, seisin Iisraeli poliitikute ees.
Minu ümber oli 30 - 40 ...
Kui seda meenutan, siis mu ümber oli ca 30 - 40 inimest.
Nad olid Norra pastorid, preestrid ja kristlikud juhid.
Siis nägin, kuidas me kõik
andestust palusime.
Palusime Iisraeli poliitikutelt andeks Oslo lepingu eest
ja teiste asjade eest, mida rahvana Iisraelile teinud olime.
Ütlesin: "Issand, miks Sa seda näitad mulle?"
Kuulsin häält: "Ilma Iisraeliga leppimata
ei täida Norra oma saatust."
Kui nägemus lõppes,
värisesin üleni Jumala ligiolust. Ma ei teadnud, mida teha.
Ütlesin: "Issand, ma ei tea." Ma ei rääkinud kellelegi.
See oli pärastlõunane üritus.
Pärast palusid korraldajad, et õhtul korjanduse üles võtaksin.
Järgmisel õhtul jagas GOD-TV juht Wendy Alec
Jumalalt saadud prohvetlikku sõna Norrale.
Ta tuli lavale ja ütles: "Tundsin Issandat ütlemas,
et ilma Iisraeliga leppimata
ei täida Norra oma saatust."
Täpselt samad sõnad!
Oli veider, et kuulsin seda ka eelmisel päeval inglise keeles.
Mitte norra keeles. Tavaliselt näen und norra keeles.
Kuid see oli inglise keeles. Arvan, et see oli seetõttu,
et pidin kuulma täpselt samu sõnu järgmisel päeval Wendy Aleci suust.
Ta mainis veel kaht asja.
Esimene oli leppimine Iisraeliga.
Siis ta ütles: "Nägin üht meest.
Jumal pani talle kipa pähe
ja ütles: 'Kutsun sind ehitama silda Norra ja Iisraeli vahele.'"
Wendy ütles: "Ma ei teadnud, kes see mees oli.
Ma polnud teda varem näinud.
Aga eile pidas ta ohvriannikõne.
Kas see mees on siin, kes eile ohvrianni üles võttis?"
Mind kutsuti ette ja küsiti, kas olen valmis
võtma vastutust ehitada sild Norra ja Iisraeli vahele.
Muidugi! Mul polnud valikuvõimalust!
Kui tahtsin Jumalat teenida ... Eelmise päeva nägemus oli nii selge.
Kinnitus toimus 3000 - 4000 inimese ja globaalse televisiooni ees.
Mul polnud tõesti valikuvõimalust.
Kui ütlesin jah, täitusin tohutu armastusega juudi rahva vastu.
Rohkem kui kunagi varem.
Ja ka lootusetu kurbusega,
murega selle pärast, kuidas Norra oli Iisraeli kohelnud.
Ma lihtsalt murdusin.
Põlvitusin ja juhtisin kogunenud usklikud palvesse.
Palusime andeks seda, mida olime Iisraelile teinud.
Seejärel ütlesid Wendy Alec ja teised: "Hästi tehtud! Aitäh!"
Kuid teadsin, et see ei piirdu sellega.
Terje hakkas koguma nägemuses nähtud gruppi
visiidiks Knessetisse.
Hakkasin käima rääkimas inimestega, keda pidasin Iisraeli sõpradeks,
kristlike juhtidega.
Peaaegu kõik, kellega rääkisin,
ütlesid: "Usume tõesti, et see on Jumalast!"
Ometi ütles enamik: "Ma ei usu, et peame selles osalema."
Nii tundus see kummaline,
sest nad olid jumalamehed ja -naised, keda pidasin vaprateks
ja tugevateks ning uskusin, et nad kaitseksid julgelt Sõna.
Sain kokku korraliku grupi,
kuid poole aasta pärast taandusid nad projektist.
Ma tõesti ei teadnud, mida teha.
Mõned küsisid: "Kas loobud tervest projektist?"
Ütlesin: "Ei. Issand rääkis mulle nii selgelt."
Siis, umbes 8 - 9 kuu pärast,
kui järgi oli vaid neli inimest, hakkas Jumal oma tööd tegema.
Saime kokku 31 inimest.
Erinevaid juhte, mõned kristlikust televisioonist,
kristlikest ajalehtedest, 20 pastorit,
piiblikoolijuhte, evangeliste, misjonäre,
messiaanlikke evangeliste,
kaks saami Lapimaalt.
Neid oli riigikirikust, Nelipühi ja vabakirikutest,
igasugustest eri kirikutest. See oli kaunis.
Aasta hiljem oli grupp koos.
ICEJ oli suureks õnnistuseks ja abiks asjade korraldamisel.
Koostasime ICEJga deklaratsiooni,
8-leheküljelise dokumendi.
See trükiti pärgamenti meenutavale paberile,
norra ja inglise keeles ja anti kõigile Knesseti liikmeile.
Kui Knessetisse tulime,
tervitasid meid Knesseti asespiiker ja mõned esindajad.
Nad ütlesid pisarsilmil:
"Seda pole kunagi varem juhtunud,
et laiaulatuslik kristlike juhtide esindus
oleks tulnud sellise sõnumiga.
Palvetame, et teised rahvad järgiksid seda eeskuju.
Palvetame, et Norrast tuleks veel selliseid samme.
Anname teile andeks pastoritena ja rahvana.
Palvetame, et Norra suhtumine muutuks."
Norrakate visiiti Knessetisse märgati ka Iisraeli meedias.
Visiidi järel hakkas Norra suhtumine Iisraeli kiiresti muutuma.
Paar nädalat hiljem kutsus Norra kuningas
Iisraeli presidendi Norrasse riigivisiidile.
Terve Oslo täitus Iisraeli lippudega.
Kuningas ja peaminister ütlesid väga selgelt,
et sellest päevast peale on Norra Iisraeli sõber.
Järgmistel nädalatel ja kuudel
sõlmiti mitmeid suuri ärilepinguid
Norra ja Iisraeli ettevõtete vahel.
Paljude Iisraeli diplomaatide sõnul
on Norra nüüd üks huvitavamaid partnereid
nii poliitilises kui ärikoostöös.
Oslo lepingute eest andekspalumine Knessetis on olnud üks asju,
mis on muutnud Norra suhtumist Iisraeli.
Ja see jätkub.
On üha rohkem pastoreid,
kes tahavad koguda Norra kristlikke juhte,
mitte üksnes Iisraelis käima, vaid et muuta atmosfääri Norras.
Tahame julgustada üksteist
ja kinnitada üksteist olema julged,
kui Iisraelist räägime.
Ja olema julged kirikute ja koguduste juhtimistöös
ning Iisraeli õnnistamises.
Tahame korraldada suurt konverentsi,
kuhu kutsume ka Norra ja Iisraeli juhtivaid poliitikuid,
mitte üksnes kuulutama, et norralased on Iisraeli sõbrad,
vaid et Norra on Iisraeli sõber.
Konverentsi eesmärgiks on see,
et kõigile pastoritele jõuaks kohale Iisraeli tähendus.
Tihti seostatakse Iisraeli ja Iisraeli sõpru
otseselt erinevate Iisraeli õnnistavate ühendustega,
nagu ICEJ, Sionistlik Keskus
või Norra ühendus Hjelp Jødene Hjem,
Iisraeli sõprade, Karmeli Instituudi ja teiste ühendustega.
Seda on kõrvutatud kogudusega.
Kuid nüüd on aeg, et pastorid, preestrid ja juhid rohujuure tasandil
hakkaksid ise juhtima oma inimesi Iisraeli õnnistama.
Sest see on Iisraeli sõprades seas Norras nõrkuseks
ja ehk ka teistes riikides,
et pastoritel pole nende asjade kohta sama palju ilmutuslikku teadmist
kui paljudel nende lammastel.
Kuidas nad neid siis juhtida saavad?
Tahame rääkida pastoritele,
ja öelda: "Vaadake, mida ütleb Piibel Iisraeli kohta.
Uurige, mida Piibel räägib Iisraeli kohta.
Vaadake, kuidas Jumal kasutab Iisraeli ja mõistke,
kuidas Jumal Iisraeli tulevikus kasutab."
Kristlased vastutavad selle eest,
milline kliima valitseb riigis Iisraeli suhtes.
Usun, et peame usklike ja kristlike juhtidena
kehtestama standardid ja koostama tegevusprogrammid,
mis suunas peaks meie maa liikuma.
Ka poliitikud hakkavad mõistma, mis suunas tuleb liikuda.
Kui meie kristlike juhtidena pole julged Iisraeli õnnistama
ja kuulutama, et Norra on Iisraeli liitlane,
kuidas saavad poliitikud, kellest enamik pole uuesti sündinud,
olla piisavalt julged, et seda teha?
Terje usub, et ka teistel maadel
on Iisraeli suhtes meeleparandusruumi.
Usun, et Soomele oleks väga hea,
kui Soome kristlikud juhid ...
Minu teada pole seda Soomes tehtud,
et kristlikud pastorid ja juhid eri kirikkondadest
läheksid Knessetisse, kuigi Soome ei osalenud Oslo lepingus.
Kuid Soomeski on Iisraeli-vastaseid hoiakuid,
millest meelt parandada.
Tuleb ka aktiivselt julgustada Soome valitsust
olema selgemalt Iisraeli sõber.
See õnnistab Soomet ja Iisraeli
ning ka Jumala riiki siin maailmas.
Palvetame lõpetuseks.
Aitäh, Isa, Sinu suure armastuse eest rahvaste suhtes.
Aitäh, et Sa pole hüljanud neidki riike,
kes on kõige karmimalt Sinu rahva Iisraeli vastu pöördunud.
vaid oled kohelnud neid oma tohutu armuga.
Lase oma armus meiegi maal
Iisraeli suhtes tõeliselt meelt parandada.
Jeesuse nimel, aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri